Turid Pedersen

Turid Pedersen (født 5. februar 1954 i Harstad) er en norsk musiker og sanger.

Hun debuterte i 1973 på Pussycats' LP Touch Wood. Hun turnerte med Tobben og Ero og begynte i folkrockgruppa Erter, Kjøtt og Flesk.  

Pedersen deltok i 1977 som vokalist i den nord-norske delfinalen i Melodi Grand Prix; hvor hun konkurrerte mot Chris Lyngedal fra Kjøllefjord. Hun vant med «Ikke Mitt Bord»; som i finalen ble fremført av bidragets låtskriver Axel Gran. 

Senere ble hun frontfigur i det Bergens-baserte bandet Nøkken fra 1978 til 1984. 

Pedersen var også medvokalist i Veslefrikk sammen med Anne Grete Preus. Siden 1983 har hun vært en del av trioen Tits & Hits sammen med Kine Hellebust og Hege Rimestad.

Hun ga i 2000 ut soloalbumet Ensomhet i lag. Hun tok også opp igjen samarbeidet med Bjørn Vassnes (Nøkken) i 2002 og ga ut albumet Tusen lys i 2004. I 2012 ga gruppa ut et nytt album, Nøkken 2012, produsert av tidligere bassist Sverre E. Henriksen. Samme år ble en gammel råteip fra 1974–75 med Erter, Kjøtt og Flesk utgitt i forbindelse med bandets deltakelse på Buktafestivalen i Tromsø.

Pedersen er bosatt i Gressvik i Østfold og jobber som sanglærer ved kvinnefengselet i Sarpsborg.

Diskografi 
Album
 Ensomhet i lag (2000)

Nøkken 
Album
 Nokka nytt (1979)
 Om det ikkje går buss (1981)
 Prinsessa, krigen og de evige verdian (1981)
 Åpent for lys (1983)
 Nøkken 1978–1984 (2002)
 Tusen lys (2004)
 Nøkken 2012 (2012)
Singler
 «Om det ikkje går buss»/ «Like før isen går» (1980)
 «Stanse vinden»/«Ikkje forstyrr» (1983)
 «Øyeblikket»/ «Det e'kje så kaldt i desember» (1983)
 «Om det ikkje går buss» (2012)

Erter, Kjøtt og Flesk 
 Husmannskost (1973)
 Live i studio! (2012)

Veslefrikk 
 Live (1982)

Tits & Hits 
 All Shook Up/Heks (1985)

Deltar på 
 The Pussycats: Touch Wood (1973)
 Moas Ark: Jomfrutur (1980)
 Marit Mathiesen: Med parfyme (1981)
 Kine Hellebust & Anders Rogg: Fra innsida (1984)
 Forente artister: Sammen for livet (1985)
 Stopp Apartheid '86: Amandla/Break Down This System (1986)
 Marit Mathiesen: Speilets tale – dikt av Inger Hagerup (1992)
 MAI/Universal Music: MAI 1973–1983 (2016)

Referanser 

Norske rockemusikere
Norske sangere
Personer fra Harstad kommune
Fødsler i 1954